หยุดกินยาคุมแบบรายเดือนมาได้เดือนกว่าๆแล้วค้ะช่วงสองเดือนที่หยุดทานเมนส์มาปกติทั้งที่มีเพศสัมพันธ์และหลั่งในทุกครั้งตลอดเกือบสองเดือนคืออยากทราบว่าทำไมไม่ท้องค้ะทั้งที่ก็ตรวจเพื่อความแน่ใจแล้ว
สวัสดีค่ะ หากได้หยุดทานยาคุมกำเนิดไปแล้ว และประจำเดือนได้มาแล้ว ก็แสดงว่าการทำงานของรังไข่และการตกไข่ได้กลับมาเป็นปกติแล้วหากต้องการที่จะตั้งครรภ์ ก็ควรมีเพศสัมพันธ์เป็นประจำสม่ำเสมอ ทั้งนี้ โอกาสที่จะตั้งครรภ์จะขึ้นอยู่กับปัจจัยหลายๆ อย่าง เช่น ปริมาณและความแข็งแรงของอสุจิ ความปกติสมบูรณ์ของมดลูกและท่อนำรังไข่ อายุและโรคประจำตัวของฝ่ายหญิง เป็นต้นดังนั้น ควรมีเพศสัมพันธ์เป็นประจำสม่ำเสมอไปก่อน หากครบ 1 ปี ยังไม่สามารถตั้งครรภ์ได้ ก็จะถือว่ามีภาวะมีบุตรยาก และควรไปพบสูติ-นรีแพทย์เพื่อตรวจหาสาเหตุค่ะ